CELEX: C2004/094/136
Language: el
Date: 2004-04-17 00:00:00
Title: Προσφυγή του Eugene Emile Marie Kimman κατά της Επιτροπής των Ευρωπαϊκών Κοινοτήτων, που ασκήθηκε στις 3 Φεβρουαρίου 2004.

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/50
            
         Προσφυγή του Eugene Emile Marie Kimman κατά της Επιτροπής των Ευρωπαϊκών Κοινοτήτων, που ασκήθηκε στις 3 Φεβρουαρίου 2004.
   (Υπόθεση T-44/04)
   (2004/C 94/136)
   Γλώσσα διαδικασίας: η γαλλική
   Ο Eugene Emile Marie Kimman, κάτοικος Overijse (Βέλγιο), εκπροσωπούμενος από τον Nicolas Lhoëst, δικηγόρο, με τόπο επιδόσεων στο Λουξεμβούργο, άσκησε στις 3 Φεβρουαρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               Να ακυρώσει την απόφαση που εκδόθηκε από την ΑΔΑ στις 20 Δεκεμβρίου 2003, η οποία επιβεβαιώνει την αρχική κατάταξη του προσφεύγοντος στον βαθμό Β5.
            
         
               —
            
            
               Στο μέτρο που απαιτείται, να ακυρώσει την απόφαση της ΑΔΑ της 1ης Οκτωβρίου 2003, η οποία απέρριψε την ένσταση του προσφεύγοντος.
            
         
               —
            
            
               Να καταδικάσει την καθής στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα:
   Η προσβαλλόμενη απόφαση επιβεβαίωσε την κατάταξη του προσφεύγοντος στον βαθμό Β5 κατά την ημερομηνία προσλήψεώς του και, συνεπώς, απέρριψε την αίτηση ανακατατάξεως του προσφεύγοντος, την οποία αυτός είχε υποβάλει κατόπιν της τροποποιήσεως των κανόνων σχετικά με τα κριτήρια που εφαρμόζονται στον διορισμό σε βαθμό και στην κατάταξη σε κλιμάκιο κατά την πρόσληψη, που εξέδωσε η Επιτροπή κατόπιν της αποφάσεως του Πρωτοδικείου επί της υποθέσεως T-17/95 (1).
   Προς στήριξη της προσφυγής του ο προσφεύγων προβάλλει ότι η Επιτροπή θα έπρεπε να εφαρμόσει την απόφασή της, της 6ης Ιουνίου 1973, για την κατάταξή του κατά την πρόσληψή του και όχι αυτήν του 1983, η οποία, τότε, δεν είχε ακόμη εκδοθεί.
   Επικαλείται επίσης την έλλειψη αιτιολογήσεως της προσβαλλόμενης αποφάσεως, πρόδηλο σφάλμα εκτιμήσεως καθώς και δυσμενή διάκριση μεταξύ του ιδίου, του οποίου η αίτηση ανακατατάξεως απορρίφθηκε, και άλλων υπαλλήλων, οι οποίοι έχοντας επαγγελματική εκπαίδευση ίσου χρονικού διαστήματος, έτυχαν ανακατατάξεως.
   
      (1)  Απόφαση του Πρωτοδικείου της 5ης Οκτωβρίου 1995, που δημοσιεύθηκε στην ΕΕ C 315 της 25ης Νοεμβρίου 1995, σ. 14.